Drie sterf in botsing met noodvoertuie | Maroela Media
Lt.kol. Moatshe Ngoepe, woordvoerder van die polisie, het gesê die R71 tussen Polokwane en Tzaneen is weens die ongeluk gesluit. “Ons kan bevestig dat drie mense dood is nadat een van die motors wat in die botsing betrokke was, aan die brand geslaan het.”
Ngoepe het gesê een van die motors was voor die kettingbotsing in ŉ ongeluk betrokke. “Die nooddienste het onmiddellik reageer. Terwyl hulle op die toneel besig was, het ŉ ander voertuig teen ŉ baie hoë spoed teen die eerste motor gebots, waarna die kettingbotsing gevolg het.”
Volgens Ngoepe was ambulanse en insleepvoertuie ook in die botsing betrokke. Ngoepe het gesê die polisie is steeds op die toneel en dat die aantal sterftes en beserings sal later bevestig word.
“Ons doen ŉ beroep op motoriste om eerder die Magoebaskloof- of Mooketsi-roetes te gebruik as hulle van Polokwane of Tzaneen af ry,” het Ngoepe gesê.
Hoekom jaag die mense so op ons paaie. Wel as jy soos n padvark wil ry dan moet jy maar vir jou kry net jammer onskuldige mense bly ook in die slag. Ek wil nou weet die wat nou in die kettingbotsing was waar was hul oë en hoekom het hul nie n veilige afstand gehandhaaf nie ek meen dan sou die kettingbotsing vermy kon gewees het. Hou by die spoedgrens en as dit moontlik is ry maar nog bietjie stadiger en hou jou volgafstand!!
Hilet · 4 jaar gelede
Malinda, soos ek die berig verstaan, het EEN voertuig met n groot spoed in die ongelukstoneel ingejaag. Maw. die voertuie wat hy getref het, (ambulanse en insleepvoertuie, meervoud) was stilstaande. As jy al ooit op so n toneel was waar iemand met n spoed die ongelukstoneel binnejaag, sou jy geweet het dat geen volgafstand in hierdie geval n verskil sou maak nie.